སྦྱིན་བདག་

སྦྱིན་བདག་ཅེས་པ་ནི་སྤྱིར་བཏང་དུ་བླ་མ་དང་ཆོས་སྤྱོད་པ་རྣམས་ལ་ཟས་གོས་ནེའུ་ཁྱིམ་སོགས་ཀྱི་ཡོ་བྱད་འབུལ་བའི་ཡོན་བདག་རྣམས་ལ་བྱ་ཞིང་། སེམས་ཅན་ཐམས་ཅད་ལ་སངས་རྒྱས་ཀྱི་སའི་གནས་སྦྱིན་པར་བྱེད་པའི་བྱང་ཆུབ་སེམས་དཔའ་ཆེན་པོ་རྣམས་ལ་ཡང་གོ་དགོས་སོ། །
 སྒྲ་བཤད། 
ཆོས་དང་ཟང་ཟིང་གི་དངོས་རྫས་སོགས་གཞན་ལ་སྦྱིན་པར་བྱེད་ཅིང་དེ་ལ་དབང་འབྱོར་བས་ན་བདག་པོ་སྟེ་སྦྱིན་བདག་ཅེས་བྱའོ། །
 མཚན་ཉིད། 
བྱང་ཆུབ་སེམས་དཔའ་དང་ཆོས་སྤྱོད་པ་རྣམས་ལ་གནས་སྐབས་ཟས་གོས་ཁྱིམ་སོགས་སྦྱིན་པར་བྱེད་པ་དང་། མཐར་ཐུག་སེམས་ཅན་ཐམས་ཅད་ལ་སངས་རྒྱས་ཀྱི་གོ་འཕང་སྦྱིན་པར་བྱེད་པའི་དབང་དང་ལྡན་པའི་གང་ཟག
 ནང་དོན། 
སྤྱིར་བཏང་གི་སྦྱིན་བདག
སྦྱིན་བདག་ཅེས་པ་ནི་བྱང་ཆུབ་སེམས་དཔའ་རྣམས་ལ་ཟས་གོས་སོགས་ཀྱི་ཡོ་བྱད་སྦྱིན་པར་བྱེད་པའི་དད་པ་ལྡན་པའི་ཡོན་བདག་ལ་གོ "སྦྱིན་བདག་དད་འབྱོར་ལྡན་པ་དེ་ཉིད་ལས་ཟས་གོས་སོགས་ཀྱི་ཡོ་བྱད་བཟང་པོ་ཐོབ་ཅིང་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་གསུངས་པ་ལྟར་སྦྱིན་བདག་ཞེས་པ་ནི་སངས་རྒྱས་ཀྱི་ཆོས་ལ་དད་པ་དང་ལྡན་ཞིང་དབུལ་ཕོངས་ཤིན་ཏུ་ཆེ་བའི་མི་རིགས་དེ་དག་ལ་བྱམས་པའི་བསམ་པ་ཡོད་པའི་ཆོས་སྤྱོད་པ་རྣམས་ལ་བཤོས་བྱེད་པའི་བྱེད་པ་པོ་ཞེས་པའི་དོན་ཡིན།
བྱང་ཆུབ་སེམས་དཔའ་སྦྱིན་བདག
བྱང་ཆུབ་སེམས་དཔའ་རྣམས་ཉིད་ལ་སྦྱིན་བདག་ཆེན་པོ་ཞེས་བྱ་ཞིང་། "སེམས་ཅན་གང་སུ་ཞིག་གིས་གོང་དུ་བཤད་པ་དེ་འདྲའི་རྒྱལ་བའི་སྲས་པོ་སངས་རྒྱས་ཀྱི་གོ་འཕང་སྦྱིན་པའི་སྦྱིན་བདག་ཆེན་པོ་དེ་ལ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་པས་བྱང་ཆུབ་སེམས་དཔའ་རྣམས་ནི་སེམས་ཅན་ཐམས་ཅད་ལ་སངས་རྒྱས་ཀྱི་གོ་འཕང་སྦྱིན་པར་བྱེད་པའི་སྦྱིན་བདག་ཆེན་པོ་ཡིན་པར་གསུངས། དེ་འདྲའི་རྒྱལ་བའི་སྲས་པོ་ཞེས་པ་ནི་བྱང་ཆུབ་སེམས་དཔའ་རྣམས་ལ་གོ་ཞིང་། འདི་དག་ནི་སེམས་ཅན་ཐམས་ཅད་ལ་སངས་རྒྱས་ཀྱི་ས་ལ་འགོད་པའི་ཕྱིར་སངས་རྒྱས་ཀྱི་ས་གནས་སྦྱིན་པའི་སྦྱིན་བདག་ཆེ་ཤོས་ཡིན་ནོ། །ཐམས་ཅད་དུ་བདེ་བ་སྟེར་བའི་བདག་པོ།
"སྦྱིན་བདག་ལ་ཞེས་པ་ནི་ཐམས་ཅད་དུ་བདེ་བ་སྟེར་བའི་བདག་པོ་རྒྱལ་བའི་སྲས་ལ་སྟེ། བདེ་བར་གཤེགས་པའི་སྲས་པོ་བྱང་ཆུབ་སེམས་དཔའ་ལ་ཞེས་བྱ་བའི་དོན་ཏོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་སྦྱིན་བདག་ཅེས་པའི་ཚིག་དེ་ཉིད་བྱང་ཆུབ་སེམས་དཔའ་རྣམས་ལ་གོ་དགོས་པའི་རྒྱུ་མཚན་བསྟན་པ་ཡིན་ཏེ། བྱང་ཆུབ་སེམས་དཔའ་རྣམས་ནི་སེམས་ཅན་ཀུན་ལ་ཞི་བདེ་དང་བདེ་བ་སྦྱིན་པའི་གཙོ་བོ་ཡིན་པའི་ཕྱིར་རོ། །
 རྣམ་གཞག 
སྦྱིན་བདག་གི་ལས་ཀ།
སྦྱིན་བདག་རྣམས་ཀྱིས་གྲུབ་ཐོབ་རྣམས་ལ་ཟས་གོས་ཞབས་ཏོག་སོགས་འབུལ་ཞིང་། "དགྲ་དེས་སྦྱིན་བདག་དེ་ལས་ཟས་གོས་སོགས་རྙེད་དམ། འོན་ཏེ་སྦྱིན་བདག་རང་གི་ཁྱིམ་ན་གནས་པར་གྱུར་པའི་ཟས་ནོར་ཡིན་ཡང་རུང་།"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཞེས་འདི་ནི་སྦྱིན་བདག་རྣམས་ཀྱིས་ཟས་གོས་ལ་སོགས་པའི་དངོས་པོ་གང་ཡང་རུང་བ་ཞིག་གི་སྒོ་ནས་གྲུབ་ཐོབ་དམ་ཆོས་སྤྱོད་པ་རྣམས་ལ་ཞབས་ཏོག་བྱེད་པ་དང་། རང་གི་ཁྱིམ་དུ་མགྲོན་པོར་གདན་ཞུ་བ་ལ་སོགས་པ་བྱེད་པ་ལ་གོ
སྦྱིན་བདག་ལ་བྱ་མི་རུང་བ།
སྦྱིན་བདག་བྱང་ཆུབ་སེམས་དཔའ་རྣམས་ལ་གནོད་པ་བྱེད་མི་རུང་བ་ཡིན་ཏེ། "གང་ཞིག་དེ་འདྲའི་རྒྱལ་སྲས་སྦྱིན་བདག་ལ་གལ་ཏེ་ངན་སེམས་བསྐྱེད་པར་བྱེད་ན་སེམས་སྐྱེད་པ་པོ་དེ་ངན་སེམས་སྐྱེད་པའི་སྐད་ཅིག་གྲངས་ཇི་ཙམ་ཡོད་པ་བཞིན་དུ། དེ་སྙེད་ཀྱི་བསྐལ་པར་ནི་དམྱལ་བར་གནས་པར་འགྱུར་ཞེས་ཐུབ་པས་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་པས་གལ་ཏེ་ངན་སེམས་བསྐྱེད་པར་བྱེད་ན་ཞེས་པ་ནི་བྱང་ཆུབ་སེམས་དཔའ་ལ་ཞེ་སྡང་གི་སེམས་བསྐྱེད་པ་དང་། ཁོང་ཁྲོའམ་ཕྲག་དོག་གི་སེམས་བསྐྱེད་པ་ལ་སོགས་པ་ལ་གོ་ཞིང་། དེ་ལྟར་བྱས་ན་ངན་སེམས་སྐྱེད་པའི་དུས་ཡུན་རིང་ཐུང་ཇི་ཙམ་ཡིན་པ་དེ་སྙེད་ཀྱི་བསྐལ་པའི་རིང་ལ་དམྱལ་བའི་སྡུག་བསྔལ་མྱོང་དགོས་པར་གསུངས།
 སྦྱིན་བདག་ལ་བྱ་རུང་བ། 
དད་པའི་ཕན་ཡོན།
སྦྱིན་བདག་བྱང་ཆུབ་སེམས་དཔའ་རྣམས་ལ་དད་པ་བསྐྱེད་ན་ཤིན་ཏུ་ཆེ་བའི་བསོད་ནམས་ཐོབ་པར་འགྱུར་ཏེ། "འོན་ཏེ་འགའ་ཞིག་དེ་ལ་ཡིད་རབ་ཏུ་དང་བར་བྱེད་ན་དེ་ཡི་འབྲས་བུ་ངན་སེམས་ཀྱི་དེ་བས་ལྷག་པར་འཕེལ་ཏེ།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཞེས་བྱང་ཆུབ་སེམས་དཔའ་རྣམས་ལ་ཞེ་སྡང་བསྐྱེད་པའི་ཉེས་དམིགས་དང་འགལ་ཏེ། བྱང་ཆུབ་སེམས་དཔའ་ལ་དད་པ་དང་དགའ་བའི་སེམས་བསྐྱེད་ན་ཞེ་སྡང་བསྐྱེད་པ་ལས་ཀྱང་ལྷག་པའི་དགེ་བའི་འབྲས་བུ་ཐོབ་པར་འགྱུར་རོ་ཞེས་པའི་དོན།
ཕྲག་དོག་སྤངས་པའི་ཐབས།
སྦྱིན་བདག་གཞན་རྣམས་ལ་འབུལ་བ་ལ་ཕྲག་དོག་མི་བྱ་དགོས་ཤིང་། "གལ་ཏེ་བླ་མཆོད་དེ་དང་དེས་ཡོན་བདག་དེ་དང་དེ་ཡི་ཁྱིམ་ལས་རྟ་མཛོ་ལ་སོགས་པ་དེ་དང་དེ་རྙེད་དམ་མ་རྙེད་པར་སྦྱིན་བདག་དེ་དང་དེའི་ཁྱིམ་ན་གནས་པར་གྱུར་པ་དེ་གཉིས་གང་ཡིན་ཡང་རུང། རྣམ་པ་ཀུན་ཏུའང་རྟ་མཛོ་ལ་སོགས་པ་དེ་ཁྱོད་རང་ལ་ཐོབ་པ་མེད་པར་འདྲ་ན་སྦྱིན་བདག་དེས་རྟ་མཛོ་ལ་སོགས་པ་བླ་མཆོད་དེ་ལ་བྱིན་རུང་མ་བྱིན་རུང་དངོས་པོ་དེའང་ཕྲག་དོག་གིས་དགག་སྒྲུབ་དེས་ཁྱོད་ལ་ཅི་ཞིག་བྱ་སྟེ་བཏང་སྙོམས་སུ་གནས་པར་རིགས་སོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་བླ་མ་དང་མཆོད་རྟེན་སོགས་ལ་འབུལ་བའི་དངོས་པོ་གཞན་པ་ཞིག་གིས་ཐོབ་པ་ལ་ཕྲག་དོག་མི་བྱ་བའི་གདམས་ངག་ཡིན་ཏེ། ཁྱོད་ཀྱིས་ཐོབ་ཀྱང་མི་ཐོབ་ཀྱང་དངོས་པོ་དེ་རང་ལ་ཅི་ཞིག་ཕན་པའམ་གནོད་པ་མེད་པས་ཕྲག་དོག་བྱེད་པ་ནི་དོན་མེད་པ་ཞེས་བསྟན།
 ལུང་ཁུངས།